લતા પણ પિતાની જેમ સારું ગાય છે અને જોડે જોડે ડાન્સ પણ કરે છે. તેની આઇડિયલ સિંગર બેબી સિંહ (ઐશ્વર્યા રાય) છે જેના લાખો ચાહકો છે. સારી ગાયિકા હોવા ઉપરાંત તે જાડી હોવાના કારણે તેની મજાક લોકો ઉડાવતા હોય છે. ગરીબીના કારણે તેનાં સપનાં સાકાર થતાં નથી. અંતે ફન્ને ખાન પોતાના મિત્ર આદિલ (રાજકુમાર રાવ) સાથે બેબી સિંહનું અપહરણ કરે છે. આ પછી વાર્તામાં વળાંક આવે છે, રાજકુમાર રાવ અને ઐશ્વર્યા રાવ વચ્ચે પ્રેમ થઈ જાય છે, પરંતુ એક પિતા પોતાની પુત્રીનું સપનું પૂ​રું કરશે કે કેમ? લતા ગાયિકા બનશે કે કેમ? પોલીસ બેબી સિંહને ફન્ને ખાન અને રાજકુમાર રાવની કેદમાંથી છોડાવશે? આ બધા સવાલોના જવાબો માટે આ ફિલ્મ જોવી જોઈએ.